Ministerul Agriculturii vrea să modifice legea în ședinţa de Guvern de săptămâna viitoare pentru a încuraja, inclusiv prin măsuri fiscale, aceste asocieri.

Printre modificări va fi şi aceea ca fermierul care intră în cooperativă sa rămână proprietar în continuare, nu doar pe animale sau pe terenuri, ci şi pe producţie.

Cei din asociaţia de producători au însă obligaţia să vândă în comun până la 70% din producţie pentru început.

„În primul rând, persoanele fizice vor fi scutite de impozit pe norma de venit. Aici mă refer la suprafaţă sau cap de animal. Cooperativa în ansamblu va fi scutită de 20% impozit pe profit timp de cinci ani de zile şi cea mai importantă, dacă reuşim să o trecem, este că nu vor mai plăti impozit pe proprietate. Şi aici mă refer la bunurile din activitatea agricolă, fie că vorbim de ferme, de teren, de animale”, a anunțat Daniel Constantin, ministrul Agriculturii.